section_heading: Zalazak zvijezde
paragraph_text: Na samom početku 70-ih godina uvjerljivo je najveća svjetska pjevačka zvijezda. Javljaju se mnogi pjevači koji ga pokušavaju imitirati, a toliko je puno u medijima, da je neminovno morao i dosaditi publici. Uz to, polako se i mijenja globalni glazbeni ukus, pa kasnije, tijekom 70-ih godina, karijera Toma Jonesa polako stagnira, a pojavljuju se i nove zvijezde na svjetskoj pop sceni, prvenstveno švedska grupa ABBA, tu su već duže u vrhu i Elton John, David Bowie, te tako tijekom 80-ih godina on, gotovo pa da pada u zaborav, iako i dalje neumorno nastupa na koncertima, "caruje“ u Las Vegasu, ali se stječe dojam da je njegovo vrijeme prošlo. K tome, 1986. godine umire čovjek koji ga je stvorio, Gordon Mills, a novi mu manager postaje sin Mark.